Diari Oficial de la Generalitat Valenciana


Sumari del DOGV 3539, del 15-07-1999 (1999/6279)

ACORD d'1 de juny de 1999 de la Comissió Territorial d'Urbanisme de València, relatiu a la modificació de les Normes Subsidiàries número 4 de Miramar.
------------------------------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6279


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD d'1 de juny de 1999 de la Comissió Territorial d'Urbanisme de València, relatiu a la modificació de les Normes Subsidiàries número 4 de Miramar. [1999/M6279]
  
Vist l'expedient remés per l'Ajuntament de Miramar referit a la modificació de les Normes Subsidiàries número 4, i de conformitat amb els següents
  
Antecedents de fet
  
Primer
  
La Comissió Territorial d'Urbanisme en sessió celebrada el dia 17 de desembre de 1998 va adoptar el següent acord:
  
Primer
  
Aprovar definitivament la modificació número 3 de les Normes Subsidiàries de Miramar.
  
Segon
  
Emetre un informe favorable de la modificació número 5 de les Normes Subsidiàries de Miramar i elevar al conseller d'Obres Públiques, Urbanisme i Transports la proposta de la seua aprovació definitiva.
  
Tercer
  
No elevar a ple l'aprovació definitiva de la modificació número 4 de les Normes Subsidiàries de Miramar davant la falta de declaració d'impacte ambiental, i hauran de solucionar-se els problemes especificats.
  
El conseller d'Obres Públiques, Urbanisme i Transports, amb data 26 de gener de 1999, va aprovar definitivament el punt número 5 de la modificació de les Normes Subsidiàries de Miramar.
  
Amb data 9 de març de 1999, l'alcalde de l'Ajuntament de Miramar sol·licita la retirada de l'ordre del dia de la sessió de la Comissió Territorial d'Urbanisme a celebrar l'11 de març de 1999 d'aquest expedient, i addueix com a raó no haver estat possible reparar una sèrie de deficiències que s'hi van observar.
  
Tercer
  
Miramar té Normes Subsidiàries homologades a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística per la Comissió Territorial d'Urbanisme en data 17 de desembre de 1997.
  
Quart
  
Amb data 11 de desembre de 1998, el director general de Desenvolupament Sostenible ha emés una declaració d'impacte ambiental en sentit favorable respecte del punt 4 de la modificació.
  
Cinqué
  
Amb data 9 d'abril de 1999 té entrada en el registre de la Comissió Territorial d'Urbanisme documentació reparadora remesa per l'Ajuntament de Miramar, que consisteix en un annex de reparació de deficiències aprovat pel Ple municipal en sessió celebrada el 30 de març de 1999.
  
Sisé
  
L'objecte de la modificació número 4 de les Normes Subsidiàries és el següent: es planteja la creació de la ronda de Llevant que establisca una connexió de la CV-670 amb la carretera de la platja pel sud del nucli urbà. Es veuen afectats una zona de parc públic i un equipament esportiu. Aquestes dues últimes mantenen la seua proporció, però canvien en la seua forma a costa del sòl no urbanitzable.
  
A més es reordenen els terrenys inclosos en sòl urbà dins de la UA-1 ?s'amplia la seua superfície uns 6.500 m² a costa del sòl no urbanitzable, es modifica la classificació a urbanitzable, s'amplien els vials i la profunditat de les illes, es redueixen l'edificabilitat total i les parcel·les mínimes edificables.
  
Seté
  
La Comissió Informativa de la Comissió Territorial d'Urbanisme de València, en sessió celebrada el 20 de maig de 1999, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
En el que afecta la deficiència relativa a què la major part de les superfícies de zona verda delimitades no compleixen les formes geomètriques estipulades en l'annex del Reglament de Planejament, i vista la nova documentació aportada, s'aprecia reparada aquesta qüestió.
  
Quart
  
Respecte de la possibilitat d'acollir-se a la minoració d'estàndards establerta en l'article 22.3 de la Llei Reguladora de l'Activitat Urbanística, es desisteix de la dita possibilitat.
  
Cinqué
  
S'han recollit en plans les observacions realitzades pels titulars de la carretera respecte de la connexió de la rotonda, pel que es pot entendre reparada aquesta deficiència.
  
Sisé
  
S'ha procedit a distingir entre edificabilitat bruta i neta del sector, a fixar l'altura màxima del semisoterrani sobre rasant en un metre, a computar les edificacions auxiliars per a determinar l'edificabilitat total i a que l'edificació sota carener, en els casos en què complisca les normes d'habitabilitat, computa a tots els efectes, per això s'aprecien reparades les mencionades deficiències.
  
Seté
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les modificacions de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió celebrada l'1 de juny de 1999, acorda aprovar definitivament la modificació número 4 de les Normes Subsidiàries de Miramar.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.